gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7997, del 10-03-2017 (2017/1738)

Acceptació de la renovació i l'ampliació de la delegació realitzada per l'Ajuntament de Llucena en la Diputació Provincial de Castelló de les facultats de gestió, liquidació, inspecció i recaptació de tributs locals i altres ingressos de dret públic.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7997

Data del DOGV
:   10-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1738


Data del document
:   27-02-2017

Organisme emissor
:   Diputacio Provincial de Castelló

Tipus de document
:   Anunci

Acceptació de la renovació i l'ampliació de la delegació realitzada per l'Ajuntament de Llucena en la Diputació Provincial de Castelló de les facultats de gestió, liquidació, inspecció i recaptació de tributs locals i altres ingressos de dret públic. [2017/1738]  
En compliment de l'article 7 del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, es posa de manifest per a general coneixement que en el Butlletí Oficial de la Província de Castelló número 24, de data 25 de febrer de 2017, s'ha publicat el següent acord, adoptat pel Ple de la Diputació de Castelló en data 21 de febrer de 2017.  
  
a) La renovació i ampliació de la delegació realitzada per l'Ajuntament de Llucena en la Diputació Provincial de Castelló, de les facultats de gestió, liquidació, inspecció i recaptació de tributs locals i d'altres ingressos de dret públic.  
  
Castelló de la Plana, 27 de febrer de 2017.- La directora del Servei Provincial de Gestió, Inspecció i Recaptació: Susana Calduch Ortega.
Diari Oficial de la Generalitat Valenciana


Sumari del DOGV 8095, del 31-07-2017 (2017/6134)

Notificació de la sentència dictada en el procediment ordinari número 152 2013.
-------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6134


Organisme emissor
:   Jutjat de Primera Instància Número 4 de Torrent

Tipus de document
:   Edicte

Notificació de la sentència dictada en el procediment ordinari número 152 2013. [2017/6134]  
M.ª José Latorre Arfella, lletrada de l'Administració de justícia del Jutjat de Primera Instància número 4 de Torrent, faig saber que en aquest procediment ordinari número 152/2013, seguit a instàncies de Prime Credit 3, SARL, contra Javier Eduardo Perdomo Gasca i Fígaro Plac, SL, s'ha dictat la sentència que, literalment, diu així:  
  
  
«Dispositiva  
Estime la demanda interposada per la procuradora Paula Calabuig Villalba, en nom i representació de Banco Popular Español, SA, i, en conseqüència, condemne solidàriament Fígaro Plac, SL, i Javier Perdomo, a pagar a l??actora la quantitat de deu mil setanta-nou euros amb dèsset cèntims (10.079,17 ?), més l'interés moratori pactat al tipus del 19 % anual des del 8 de febrer de 2012, i els condemne igualment al pagament de les costes processals.  
  
Notifiqueu aquesta sentència a les parts i feu-los saber que no és ferma perquè, en contra, s'hi pot interposar un recurs d'apel·lació dins del termini de 20 dies comptador des que es notifique.»  
  
I atés que el demandat, Javier Eduardo Perdomo Gasca i Fígaro Plac, SL, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 5 de juliol de 2017.- La lletrada de l'Administració de justícia: M.ª José Latorre Arfella.
Diari Oficial de la Generalitat Valenciana


Sumari del DOGV 8018, del 10-04-2017 (2017/2655)

Formalització del contracte número 16/112. Adquisició de recanvis de sabates de fre per a les unitats S4300.
------------------------------------------------------------------------------------------------------------

### Dades del document

Número de DOGV
:   8018

Data del DOGV
:   10-04-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/2655


Data del document
:   28-03-2017

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * adjudicació de contracte administratiu
    * contracte de serveis

Formalització del contracte número 16/112. Adquisició de recanvis de sabates de fre per a les unitats S4300. [2017/2655]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46523 València. Telèfon 741 727 619. Fax 600 990 574.  
b) Dependència que tramita l'expedient: Unitat d'Adquisicions.  
c) Número d'expedient: 16/112.  
  
2. Objecte del contracte  
a) Tipus de contracte: subministrament (per preus unitaris).  
b) Descripció de l'objecte: adquisició de recanvis de sabates de fre per a les unitats S4300.  
c) Lots: no.  
d) CPV: 34322500-5  
  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat.  
c) Forma: adjudicació directa per raons tècniques.  
  
4. Pressupost base de licitació  
Import total: 157.469,40 - (IVA exclòs).  
  
5. Formalització del contracte  
a) Data d'adjudicació: 7 de desembre de 2016.  
b) Data del contracte: 15 de febrer de 2017.  
c) Contractista: ICER RAIL, SL.  
d) Nacionalitat: espanyola.  
e) Import: 130.140,00 - (IVA exclòs).  
f) Termini d'execució: 4 anys.  
  
València, 28 de març de 2017.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 8128, del 15-09-2017 (2017/7882)

Informació pública per a autorització administrativa prèvia de la memòria de previsions de construcció d'instal·lacions de gas canalitzat durant l'any 2017 en els termes municipals d'Ador, Cortes de Pallás, Utiel, Caudete de las Fuentes i Sant Joanet. Expedient número CBREDE/2016/11/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8128

Data del DOGV
:   15-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7882


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública per a autorització administrativa prèvia de la memòria de previsions de construcció d'instal·lacions de gas canalitzat durant l'any 2017 en els termes municipals d'Ador, Cortes de Pallás, Utiel, Caudete de las Fuentes i Sant Joanet. Expedient número CBREDE/2016/11/46. [2017/7882]  
Als efectes previstos en l'article 73 de la Llei 34/1998, de 7 d'octubre, del sector d'hidrocarburs (BOE 08.10.1998), en la ITC-ICG01 del Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries (BOE 04.09.2006), i en l'article 78 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural (BOE 31.12.2002), se sotmet a informació pública per a la seua autorització administrativa la instal·lació de gas natural que s'indica:  
  
  
Expedient: CBREDE/2016/11/46  
Peticionari: Gas Natural Redes GLP, SA.  
Emplaçament/zona geogràfica: província de València.  
Projecte: memòria per a l'autorització conjunta anual d'instal·lacions de gas canalitzat durant l'any 2017 a la província de València.  
  
Municipis: termes municipals d'Ador, Cortes de Pallás, Utiel, Caudete de las Fuentes i Sant Joanet.  
Punts de connexió: segons projecte.  
Pressió/és: segons projecte.  
Pressupost: 26,874,03 euros.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servei Territorial d'Indústria i Energia de València, siti al carrer Gregorio Gea, 27, de València, així com presentar en el dit servei territorial les al·legacions (per duplicat) que consideren oportunes en el termini de 20 dies comptats a partir de l'endemà de la publicació d'aquest anunci.  
  
València, 30 de juny de 2017.- El cap de la Secció d'Energia: Roberto Ánchel Añó.
Diari Oficial de la Generalitat Valenciana


Sumari del DOGV 8066, del 20-06-2017 (2017/4910)

Notificació de la sentència dictada en el judici verbal número 363/2016.
------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4910


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici verbal número 363/2016. [2017/4910]  
Procediment: judici verbal (250.2) 000363/0122-RI.  
Cristina Cifo González, lletrada de l'Administració de justícia del Jutjat Mercantil número 1 d'Alacant, faig saber que en aquest jutjat es tramita el judici verbal número 363/2016, seguit a instàncies de Schibsted Classified Media Spain, SL, contra Roseli Falcone Pereira, en què s'ha dictat la Sentència número 240/2016, en data 19 d'octubre de 2016, que té la dispositiva que, literalment, és com segueix:  
  
«Dispositiva  
Estime íntegrament la demanda interposada per Schibsted Classified Media Spain, SL, contra Roseli Falcone Pereira, i condemne el demandat a pagar a l??actora la suma de quatre mil cent noranta-nou euros amb noranta-dos cèntims (4.199,92 €), més els interessos legals. I faig condemna expressa a costes a la part demandada.  
  
Notifiqueu a les parts de forma legal aquesta resolució i feu-los saber que és susceptible de ser recorreguda en apel·lació que coneixerà l'Audiència Provincial d'Alacant, recurs d'apel·lació que s'interposarà davant d'aquest tribunal dins del termini de 20 dies comptador des de l??endemà que es notifique (art. 458 i següents L'EC).  
  
Aquesta és la meua sentència que, jutjant definitivament en primera instància, pronuncie, mane i firme.»  
  
I atés que el demandat es troba en parador desconegut, expedisc aquest edicte a fi que li valga de notificació de forma deguda.  
  
Alacant, 1 de febrer de 2017.- La lletrada de l'Administració de justícia: Cristina Cifo González.
Diari Oficial de la Generalitat Valenciana


Sumari del DOGV 8065, del 19-06-2017 (2017/4604)

Informació pública de la sol·licitud d'autorització per a dur a terme les obres d'instal·lació d'aqüicultura per a l'engreix d'orada, llobarro i corball en gàbies flotants en la zona marítima enfront del terme municipal de la Vila Joiosa.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4604


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'autorització per a dur a terme les obres d'instal·lació d'aqüicultura per a l'engreix d'orada, llobarro i corball en gàbies flotants en la zona marítima enfront del terme municipal de la Vila Joiosa.  
 [2017/4604]  
Per l'empresa Niordseas, SLU ha estat presentada en aquesta Conselleria d'Agricultura, Medi Ambient, Canvi Climàtic i Desenvolupament Rural la sol·licitud d'autorització per a portar a cap les obres d'instal·lació d'aqüicultura per a l'engreix d'orada, llobarro i corball en gàbies flotants en aigües de la Mediterrània, situades en la zona marítima enfront del terme municipal de la Vila Joiosa; projecte subjecte a concessió del domini públic marítim i terrestre i a avaluació d'impacte ambiental ordinària. Aquesta conselleria és l'òrgan competent per a l'autorització d'activitat de l'esmentat projecte.  
El projecte tècnic, l'estudi d'impacte ambiental i la resta de documentació se sotmet, pel present anunci, a informació pública en base als articles 152 del Reglament general de costes i 33 i 36 de la Llei 21/2013 d'avaluació ambiental; podent-se consultar els esmentats documents en la Secció de Pesca Marítima d'aquesta direcció territorial, situada en carrer Professor Manuel Sala, número 2, 03384 Alacant.  
Els interessats podran presentar, davant aquesta conselleria, les al·legacions que consideren oportunes en el termini de 30 dies hàbils comptadors a partir de l'endemà de la publicació del present anunci, de conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 12 de maig de 2017.- La directora territorial, p. d., el secretari territorial: José Javier del Arco Artero.
Diari Oficial de la Generalitat Valenciana


Sumari del DOGV 8021, del 18-04-2017 (2017/2643)

Convocatòria per a la provisió en propietat d'una plaça d' oficial de la policia local pel torn de promoció interna.
--------------------------------------------------------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/2643


Data del document
:   24-03-2017

Organisme emissor
:   Ajuntament d'Almassora

Tipus de document
:   Anunci

Descriptors 

:   * concurs administratiu

Convocatòria per a la provisió en propietat d'una plaça d' oficial de la policia local pel torn de promoció interna. [2017/2643]  
En el Butlletí Oficial de la Província de Castelló número 33, de 18 de març de 2017, apareix publicat l'anunci de les bases, així com la convocatòria, per a cobrir en propietat una plaça d'oficial de policia local pel torn de promoció interna, pertanyent a l'escala d'administració especial, subescala serveis especials, classe policia local, enquadrada en l'escala bàsica, vacant en el cos de la Policia Local de l'Ajuntament d'Almassora, subgrup C1.  
El termini de presentació d'instàncies per a la citada convocatòria quedarà obert quan aparega publicat en el Boletín Oficial del Estado l'anunci corresponent.  
Cosa que es fa pública perquè se'n prenga coneixement i als efectes oportuns.  
  
Almassora, 24 de març de 2017.- L'alcaldessa: Susanna Nicolau Hidalgo.
Diari Oficial de la Generalitat Valenciana


Sumari del DOGV 8029, del 28-04-2017 (2017/3079)

Informació pública d'ocupació de terrenys de la via pecuària número 40, carrerassa del Corral de Figuero al d'Arnau, en el terme municipal d'Onda.
--------------------------------------------------------------------------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3079


Data del document
:   27-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Onda
    * pla d'urbanisme

Informació pública d'ocupació de terrenys de la via pecuària número 40, carrerassa del Corral de Figuero al d'Arnau, en el terme municipal d'Onda. [2017/3079]  
S'està tramitant en aquesta Direcció Territorial de Castelló, a sol·licitud d'Agrícola Valenciana Pla dels Olivars, SL, l'expedient VP/028/2017 d'ocupació temporal de la via pecuària número 40, carrerassa del Corral de Figuero al d'Arnau, en el terme municipal d'Onda.  
L'objecte de l'ocupació és l'obertura i posterior tancament d'una rasa per a encreuament i col·locació d'un cable de baixa tensió de 12v per a la connexió d'electrovàlvules entre diverses parcel·les, en un tram de 5 metres de longitud, amplària mitjana de 0,30 metres i superfície d'ocupació d'1,5 m².  
L'esmentat expedient se sotmet a informació pública en compliment d'allò que s'ha establit en l'article 33.2 de la Llei 3/2014, d'11 de juliol, de la Generalitat, de vies pecuàries de la Comunitat Valenciana, i de l'article 83 de la Llei 39/2015, d'1 d'octubre, del procediment administratiu comú de les administracions públiques.  
El que es fa públic per a general coneixement, i es fixa el termini d'un mes a partir de la publicació del present anunci en el Diari Oficial de la Generalitat Valenciana, perquè els interessats puguen examinar l'expedient en les oficines de la Direcció Territorial de Castelló, situades en l'edifici Prop, avinguda Germans Bou, 47, de Castelló de la Plana, en horari d'atenció al públic, on podran presentar en aquest termini les al·legacions oportunes.  
  
Castelló de la Plana, 27 de març de 2017.- El director territorial de la Conselleria d'Agricultura, Medi Ambient, Canvi Climàtic i Desenvolupament Rural: Antonio Luis García Sanz.
Diari Oficial de la Generalitat Valenciana


Sumari del DOGV 8066, del 20-06-2017 (2017/5505)

CORRECCIÓ d'errades de la Resolució de 19 de maig de 2017, del director general de Centres i Personal Docent, per la qual s'estableixen les condicions per a ser usuari del servei de transport escolar col·lectiu per al curs escolar 2017-2018.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5505


Data del document
:   14-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució de 19 de maig de 2017, del director general de Centres i Personal Docent, per la qual s'estableixen les condicions per a ser usuari del servei de transport escolar col·lectiu per al curs escolar 2017-2018. [2017/5505]  
Després de la publicació en el Diari Oficial de la Generalitat Valenciana número 8047, de 24 de maig de 2017, de la disposició mencionada, s'ha advertit un error en l'annex I, motiu pel qual es procedeix a la seua modificació.  
  
València, 14 de juny de 2017.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 7971, del 02-02-2017 (2017/773)

Extracte de la Resolució de 24 de gener de 2017, de la Universitat Politècnica de València, per la qual es convoquen ajudes d'acció social per causa sobrevinguda.
------------------------------------------------------------------------------------------------------------------------------------------------------------------

### Dades del document

Número de DOGV
:   7971

Data del DOGV
:   02-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/773


Data del document
:   24-01-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 24 de gener de 2017, de la Universitat Politècnica de València, per la qual es convoquen ajudes d'acció social per causa sobrevinguda.  
 [2017/773]  
BDNS (identif.): 330888  
  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans/index).  
  
Primer. Beneficiaris  
La convocatòria està dirigida exclusivament a alumnes matriculats en estudis oficials de primer i segon cicle, grau, màster i doctorat impartits a la Universitat Politècnica de València que siguen nacionals d'un estat membre de la Unió Europea o, si són extracomunitaris, tinguen la condició de residents a Espanya amb autorització per a treballar, mentre que resten exclosos de concórrer a aquestes beques els qui es troben en situació d'estada.  
  
Segon. Finalitat  
Aquesta convocatòria, de caràcter excepcional, preveu donar resposta a situacions sobrevingudes de gravetat excepcional ocorregudes durant el curs acadèmic en la unitat familiar o en la mateixa persona sol·licitant, causants d'un perjudici econòmic greu que puga dificultar a la persona sol·licitant continuar els estudis.  
  
Tercer. Bases reguladores  
Resolució de 24 de gener de 2017, de la Universitat Politècnica de València accessible en  
http://www.upv.es/entidades/SA/becas/397813normalv.html  
  
Quart. Import  
L'import d'aquestes ajudes serà atés amb càrrec als fons que es destinen en el pressupost d'aquesta universitat de l'exercici de 2017, fins a un import màxim de trenta-cinc mil set-cents euros (35.700 ?).  
  
  
Cinqué. Termini de presentació de sol·licituds  
El termini de sol·licituds anirà del dia següent a la publicació d'aquest extracte en el Diari Oficial de la Generalitat Valenciana al 31 de desembre de 2017 (tots dos inclosos).  
  
València, 24 de gener de 2017.- La vicerectora d'Alumnat i Extensió Universitària, p. d. (R 31.05.2013): Victoria Vivancos Ramón.